KOMISIJOS REGLAMENTAS (EB) Nr. 1115/2006
2006 m. liepos 20 d.
iš dalies keičiantis Reglamentą (EEB) Nr. 3703/85, nustatantį išsamias bendrų prekybos standartų tam tikroms šviežioms arba atšaldytoms žuvims taikymo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gruodžio 17 d. Tarybos reglamentą (EB) Nr. 104/2000 dėl bendro žuvininkystės ir akvakultūros produktų rinkų organizavimo (1), ypač į 2 straipsnio 3 dalį ir į 3 straipsnio 4 dalį,
atsižvelgdama į 1996 m. lapkričio 26 d. Tarybos reglamentą (EB) Nr. 2406/96 nustatantį bendras pardavimo normas tam tikriems žuvininkystės produktams (2), ypač į jo 8 straipsnio 4 dalį ir 9 straipsnį,
kadangi:
(1)
Reglamente (EB) Nr. 2406/96 nustatomos bendros tam tikrų žuvininkystės produktų pardavimo normos. Išsamios šių normų taikymo taisyklės nustatytos Komisijos reglamente (EEB) Nr. 3703/85 (3).
(2)
Reglamente (EB) Nr. 2406/96 numatyta, kad pelaginių rūšių žuvis, taikant mėginių ėmimo sistemą, galima išrūšiuoti į skirtingas šviežumo ir dydžio kategorijas, kad būtų užtikrintas šioms rūšims taikomų bendrų pardavimo normų atitikimas.
(3)
Daliniu Reglamento (EB) Nr. 2406/96 pakeitimu, padarytu Komisijos reglamentu (EB) Nr. 790/2005 (4), kuriuo buvo nustatytos pardavimo normos ir šprotams.
(4)
Išsamios pelaginių rūšių žuvų rūšiavimo ir svėrimo taisyklės, nustatytos Reglamentu (EEB) Nr. 3703/85, šiuo metu šprotams netaikomos. Todėl reglamentą reikėtų iš dalies pakeisti, kad jis būtų taikomas ir šiai rūšiai.
(5)
Šiame reglamente numatytos priemonės atitinka Žuvininkystės produktų valdymo komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 3703/85 iš dalies keičiamas taip:
1)
į I priedą įtraukiamas šio reglamento priede esantis įrašas;
2)
į II priedą įtraukiamas šis įrašas:
„8)
Sprattus sprattus rūšies šprotai“.
2 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. liepos 20 d.